אונונניום

אונונניום (Ununennium) הוא שמו הזמני של יסוד כימי משוער בטבלה המחזורית. מספרו האטומי 119, והוא עדיין לא יוצר מעולם.
לכשייוצר יהיה האונונניום יסוד מלאכותי שהוא היסוד ה-16 בסדרת היסודות העל-כבדים וה-27 בסדרת היסודות הטרנס-אורניים.

רקע
עד שנת 2016 הוכנו במעבדה בוודאות כל היסודות עד אוגאנסון, היסוד שמספרו האטומי 118, המסיים את השורה השביעית בטבלה המחזורית. מאמצי הכימאים החל משלב זה הם לייצר את היסוד המתחיל את השורה השמינית - היסוד ה-119.

תכונות משוערות
המדענים משערים שאי שם בתחילת השורה השמינית של הטבלה המחזורית נמצא אי של יציבות - דהיינו יסודות יציבים בעלי מחצית חיים ארוכה יחסית (וזאת בניגוד לכל שאר היסודות הכבדים המוכרים כיום).
כמו כן סביר שהאונונניום יהיה מתכת אלקלית, לאור מיקומו בטור הראשון של טבלת היסודות. יסוד זה משוער כיסוד רדיואקטיבי, המיוצר רק על ידי היתוך גרעיני.

קישורים חיצוניים

ערכים שבהם תבנית בריטניקה אינה מתאימה
יסודות כימיים
מתכות אלקליות
יסודות משוערים
יסודות על-כבדים
יסודות טרנס-אורניים